Мәскәү () — Рәсәйҙең баш ҡалаһы, федераль әһәмиәттәге ҡала, Үҙәк федераль округының административ үҙәге һәм Мәскәү өлкәһенең үҙәге, уның составына инмәгән. Халыҡ иҫәбе буйынса Рәсәйҙең иң ҙур ҡалаһы һәм уның субъекты, унда 12 655 050 кеше йәшәй (2021), Тулыһынса Европала урынлашҡан ҡалалар араһында халыҡ иң күп йәшәгән ҡалаларҙың береһе, халыҡ иҫәбе буйынса донъяның тәүге ун ҡалаһы иҫәбенә инә, донъялағы иң ҙур рус телле ҡала. Мәскәү ҡала агломерацияһы үҙәге.